
Prijedlog opisa aktivnosti za Školski kurikulum 
Centar izvrsnosti Baštine (CIBA)

Cilj: Program CI baštine namijenjen je potencijalno darovitim učenicima u umjetničkom i humanističkom području. Program „Čuvari baštine“ za cilj ima poticanje izgradnje osobnog, kulturnog i zavičajnog identiteta stvaranjem originalnih sadržaja kroz osmišljavanje, provedbu i prezentaciju interdisciplinarnih projekata na temu baštine. 
Tema za školsku godinu 2021./22. je “Naše užance”, a odnosi se na nematerijalnu kulturnu baštinu (razni oblici i pojave duhovnog stvaralaštva što se prenose predajom ili na drugi način, a osobito: jezik, dijalekti, govori i toponimika, te usmena književnost svih vrsta, folklorno stvaralaštvo u području glazbe, plesa, predaje, igara, obreda, običaja, kao i druge tradicionalne pučke vrednote, tradicijska umijeća i obrti).
Ishodi - Učenici će moći:
· Produbiti znanja u području baštine, kulture, umjetničkog i humanističkog područja izvan školskog gradiva.
· Usvojiti korake u izradi projekta - od ideje i provedbe do primjene i prezentacije. 
· Razvijati inovativnost, kreativnost, informacijsku i digitalnu pismenost.
· Razvijati istraživačko, projektno i suradničko učenje i ponašanje.
· Usvojiti vrijednosti vezane uz važnost okoline u kojoj žive i baštine koja ih okružuje.
· Ojačati samopoštovanje i razvijati pozitivnu sliku o sebi.
· Razvijati vještine evaluacije i samoevaluacije te (samo)prezentacije.
· Surađivati s vršnjacima u planiranju i provedbi zadataka te razvijati suradničke i komunikacijske vještine, kao i vještine timskog rada. 

Namjena: Program „Čuvari baštine“ namijenjen je razvoj svijesti o potrebi očuvanja prirodne i kulturne zavičajne baštine uz razvijanje generičkih kompetencija inovativnosti, kreativnosti, sposobnosti kritičkog mišljenja, informacijske i digitalne pismenosti te sposobnosti za istraživački i suradnički rad kod učenika.
[bookmark: _heading=h.gjdgxs]Provodi se projektno u matičnim školama, po mogućnosti uz ostvarenje suradnje s drugim školama, institucijama i udrugama na lokalnoj razini. 

Nositelji: CI SDŽ;  matične škole, koordinatori projekta 

Sudionici: zainteresirani učenici čije su škole odabrane za sudjelovanje u projektu temeljem javnog poziva

Način realizacije: Program će se provoditi u matičnim školama, a način realizacije ovisit će o ideji i načinu provedbe pojedinog projekta, organizaciji unutar škole te ostvarenoj suradnji s drugim ustanovama. Provedba programa završava prezentacijom projekata na učeničkoj konferenciji.

Način vrednovanja: na razini škole ovisi o organizaciji u školi; (samo)evaluacija uključenih učenika i odgojno-obrazovnih djelatnika; na razini SDŽ- prezentacija na konferenciji i nagrade za najuspješnije.
Vremenik: tijekom nastavne godine, u skladu s planom provedbe pojedinog projekta.
Izvrsnost nije cilj.
Izvrsnost je stav!

